

KORRALDUS

Tallinn ....... 04.2016 nr KKO 1-3/16/...........

**Aktsiaseltsile Saarte Liinid Vee erikasutusloa andmine**

1. Asjaolud

Mittetulundusühing Rannamaa (registrikood 80354858) (edaspidi ka *Taotleja*) esitas 16.02.2016 kirjaga Keskkonnaametile vee erikasutusloa taotluse (edaspidi *taotlus*). Taotlus saabus ja registreeriti Keskkonnaametis 19.02.2016 nr 14-6/16/237. Vee erikasutusluba taotletakse Kõrkvere sadama muuli taastamiseks, kärgkastide rekonstrueerimiseks ja slipi rajamiseks, mille käigus paigutatakse veekogu põhja pinnast ning uputatakse tahkeid aineid mahus 252 m3.

Kõrkvere sadam (edaspidi *sadam*) asub Saaremaal, Pöide vallas, Kõrkvere külas Sadama kinnistul (katastritunnusega 63401:004:0090) ning sellega piirneval alal Väikeses väinas. Sadama kinnistu sihtotstarve on 100% tootmismaa ning see on munitsipaalomandis. Sadam on registreeritud Sadamaregistris Lõpesuu sadama nime all. Sadama koordinaadid on sadama registri andmetel 58°29'22.78''N ; 23°16'26.21''E.

Vee erikasutuse piirkonna koordinaadid on:

Paadisild:

X: 6483504,10

Y: 457661,20

Paadislipp:

X: 6483498,30

Y: 457629,50

Veeseaduse § 8 lg 2 p-i 6 kohaselt on vee erikasutusluba vajalik, kui toimub veekogu, mille veepeegli pindala on üks hektar või suurem, süvendamine või sellise veekogu põhja pinnase paigaldamine ja p-i 7 kohaselt, kui uputatakse tahkeid aineid veekogusse. Keskkonnaamet hindas vastavalt keskkonnaministri 26.03.2002 määrusele nr 18 “Vee erikasutusloa ja ajutise vee erikasutusloa andmise, muutmise ja kehtetuks tunnistamise kord, loa taotlemiseks vajalike materjalide loetelu ja loa vormid”(edaspidi *määrus nr 18*) esitatud andmeid ning need vastavad nimetatud määruses esitatud nõuetele. Veeseaduse § 9 lg-st 5 tulenevalt annab vee erikasutusloa Keskkonnaamet.

2. KAALUTLUSED VEE ERIKASUTUSLOA ANDMISEL

Vastavalt haldusmenetluse seaduse (edaspidi *HMS*) § 56 lg-le 3 tuleb kaalutlusõiguse alusel antud haldusakti põhjenduses märkida kaalutlused, millest haldusorgan on haldusakti andmisel lähtunud. Keskkonnaamet teeb vee erikasutusloa andmise otsuse lähtudes taotluses esitatud informatsioonist, eelhinnangust keskkonnamõju hindamise vajalikkuse kohta ning vee kasutamist ja kaitset sätestavatest õigusaktidest.

**2.1 Taotluse avalikustamine ja seisukohtade ärakuulamine**

Veeseaduse § 91 lg 1 kohaselt avaldab vee erikasutusloa andja vee erikasutusloa taotluse saamisest alates 21 päeva jooksul pärast vee erikasutusloa taotluse menetlusse võtmist sellekohase teate ametlikus väljaandes Ametlikud Teadaanded. Teade vee erikasutusloa taotlemise kohta avalikustati 08.03.2016 st. tähtaegselt ning ettepanekuid ja vastuväiteid vee erikasutusloa taotluse avalikustamise käigus ei laekunud.

**2.2 Keskkonnamõju eelhindamisest**

Kõrkvere sadama taastamise käigus toimuv vee erikasutus taotluses toodud mahus ei ole olulise keskkonnamõjuga tegevus keskkonnamõju hindamise ja keskkonnajuhtimissüsteemi seaduse (KeHJS) § 6 lg 1 kohaselt, küll aga peab loa andja analüüsima, kas vee erikasutusel on oluline keskkonnamõju KeHJS § 11 lg-e 4, § 6 lg 2 p-i 18, § 6 lg-e 3, § 3 p-i 2 ning Vabariigi Valitsuse 29.08.2005 määrus nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu1“ § 11 alusel.

Keskkonnaamet on oma …04.2016 kirjaga nr 14-6/16/237-… koostanud eelhinnangu, mille kohaselt keskkonnamõju hindamine ei ole vajalik kuna:

1. - kavandatav tegevus ei mõjuta kaitsealasid, kaitstavate liikide elupaikasid ega Natura 2000 võrgustiku alasid juhul, kui arvestatakse vee erikasutusloas kehtestatavate nõuete ja tingimustega;

- eelhindamise tulemusena selgus, et taotletava tegevuse tulemusel ei teki olulist mõju veekeskkonnale sh merepõhja elustikule, kalastikule ja linnustikule juhul, kui arvestatakse vee erikasutusloas kehtestatavate nõuete ja tingimustega;

- eelhindamise tulemusena selgus olulise kumulatiivse mõju puudumine;

Seega puudub vee erikasutusel oluline keskkonnamõju.

Arvestades tööde mahtu ning lokaalset mõju puudub vajadus vee erikasutuse aegse ja - järgse seire teostamiseks.

**2.3 Eelnõu avalikustamine ja seisukohtade ärakuulamine**

Vastavalt HMS § 48 lg-le 1 pannakse õigusakti eelnõu koos seletuskirjaga avalikkusele tutvumiseks välja, tagades avalikkusele nimetatud dokumentidega tutvumise võimaluse vähemalt kuni ettepanekute ja vastuväidete esitamise tähtaja lõpuni. Vastavalt HMS § 49 lg -ele 2 ei või ettepanekute ja vastuväidete esitamiseks tähtaeg olla lühem, kui kaks nädalat väljapaneku algusest arvates. Keskkonnaamet teavitas vee erikasutusloa andmisest ametlikus väljaandes Ametlikud Teadaanded …04.2016 ning edastas eelnõu vastavalt HMS § 49 lg-le 3 ka taotluse esitajale.

3. OTSUS

Vee erikasutusluba antakse veeseaduse § 9 lg 7 ja määruse nr 18 § 17 lg 2 kohaselt kuni viieks aastaks. Vee erikasutusloa kehtivuse tähtaeg on viiest aastast lühem muuhulgas juhul, kui seda taotleb vee erikasutaja. Taotleja taotles vee erikasutusluba perioodiks 15.08.2016 - 15.04.2017 ehk kümme kuud. Kuna planeeritud tööde maht on väike ning tööd on sobivate ilmastikutingimuste korral tehtavad 1-3 nädala jooksul on loa taotlemine lühemaks perioodiks põhjendatud. Samas kehtestatakse vee erikasutusloas ajaline piirang vee erikasutusega seotud tööde tegemiseks, mistõttu võib tekkida olukord, kus sadamat ei jõuta taastada soovitud kümne kuu jooksul. Tulenevalt eeltoodust on Keskkonnaamet seisukohal, et vee erikasutusluba tuleks väljastada pikemaks perioodiks ehk vähemalt kuni 01.04.2018.

Tulenevalt eeltoodust ja lähtudes veeseaduse § 8 lg 2 p-st 6 ja 7, määruse nr 18 §-st 5, §-st 8 ja § 17 lg 2 p-st 1, Keskkonnaameti peadirektori käskkirjast 05.06.2009 nr 117 ning Mittetulundusühingu Rannamaa (registrikood 80354858) taotlusest ja korralduses esitatud kaalutlustest **otsustan:**

**anda Mittetulundusühingule Rannamaa (registrikood 80354858) vee erikasutusluba nr L.VV/327616 kehtivusega kuni 01.07.2016 – 01.04.2018 olemasoleva muuli ja kärgkastide taastamiseks ning slipi ehitamiseks, millega seoses paigutatakse veekogu põhja pinnast ning uputatakse tahkeid aineid mahus kuni 252 m3. Täitematerjalidena kasutatakse sügavimmutatud puitu, kruusa, graniitkive ja raudbetooni.**

Vastavalt veeseaduse § 9 lg 2 p-dele 9 ja 11 ning tulenevalt Taotleja taotluses esitatud andmetest kehtestatakse vee erikasutusloas tööde minimaalsema negatiivse keskkonnamõju saavutamiseks järgmised meetmed ja tingimused:

1) Vee erikasutusega seotud tööde tegemine on keelatud kalade kudeajal ja lindude pesitsusajal 01. aprillist kuni 30 juunini.

2) Tööde teostamiseks kasutatakse vastavalt vajadusele traktoreid, buldoosereid, ekskavaatorit, kopplaadurit ja kallurit.

**4. TÄIENDAV TEAVE**

1) Tööde käigus tekkivatest muudatustest informeerida Keskkonnaametit koheselt.   
2) Vee erikasutusluba ei anna õigust ehitamiseks ning ehitise kasutamiseks.

Haldusakti on võimalik vaidlustada 30 päeva jooksul teatavaks tegemisest, esitades vaide haldusakti andjale haldusmenetluse seaduses sätestatud korras või kaebuse Tallinna Halduskohtusse halduskohtumenetluse seadustikus sätestatud korras.